**Proiect**

**GUVERNUL REPUBLICII MOLDOVA**

**HOTĂRÎRE Nr.\_\_\_**

**din\_\_\_\_\_\_\_\_\_\_\_\_\_\_\_ 2014**

**mun. Chișinău**

**Privind finanţarea lucrărilor de renovare a instituțiilor de învățămînt primar și secundar general din subordinea autorităților publice locale în anul 2014**

În temeiul punctului 1) al articolului 3 din Legea bugetului de stat pe anul 2014 nr.339 din 23 decembrie 2013 (Monitorul Oficial al Republicii Moldova, 2014, nr.14-16, art.34), cu modificările şi completările ulterioare, în scopul finanțării lucrărilor de renovare a instituțiilor de învățămînt primar și secundar general din subordinea autorităților publice locale, Guvernul HOTĂRĂŞTE:

1. Ministerul Finanțelor va aloca autorităților publice mijloace prevăzute în bugetul de stat în acest scop în sumă de 22 547,0 mii lei, conform anexei nr.1 la prezenta hotărîre.
2. Finanțarea cheltuielilor, din contul mijloacelor repartizate conform anexei nr.1 la prezenta hotărîre pentru autoritățile publice locale, se va efectua de către Minsiterul Finanțelor, în baza solicitărilor de finanțare, prezentate de către Ministerul Educației, conform formularului din anexa nr. 2 la prezenta hotărîre.
3. Drepturile si obligațiile părților implicate în executarea lucrărilor de renovare vor fi specificate în contractul trilateral încheiat între Ministerul Educației, autoritatea administrației publice locale și agentul economic.
4. Ministerul Educației, în calitate de investitor, va asigura:
5. desfășurarea procedurii de achiziții publice a serviciilor de proiectare, supraveghere tehnică și supraveghere de autor și lucrărilor de reconstrucție și/sau reparație capitală conform legislației în vigoare;
6. suportul tehnic privind proiectarea și executarea lucrărilor de reconstrucție în corespundere cu standardele de calitate în educație;
7. efectuarea vizitelor la obiectele de reconstrucție în vederea monitorizării calității și respectării graficelor de execuție a lucrărilor;
8. coordonarea modificărilor de proiect apărute pe parcursul executării lucrărilor;
9. participarea în comisiile de recepție a lucrărilor;
10. semnarea contractelor de servicii de proiectare, supraveghere de autor și supraveghere tehnică;
11. finanțarea serviciilor de proiectare, supraveghere de autor și supraveghere tehnică efectuate, pe măsura recepționării documentelor confirmative;
12. prezentarea solicitărilor de finanțare Ministerului Finanțelor, în baza recepționării lucrărilor de renovare executate;
13. asigurarea utilizării conform destinației a mijloacelor alocate conform punctului 1 al prezentei hotărîri;
14. elaborarea rapoartelor trimestriale privind finanțarea resurselor alocate cu informarea Guvernului și plasarea acestora pe pagina web a ministerului;
15. alte măsuri în conformitate cu articolul 22 al Legii nr.721-XIII din 2 februarie 1996 (25.04.1996 în Monitorul Oficial al Republicii Moldova, 1996, nr. 25, art. 259) cu modificările şi completările ulterioare.
16. Autoritățile administrației publice locale, în calitate de beneficiari, vor:
17. participa la desfășurarea procedurilor de achiziții publice;
18. sesiza Ministerul Educației asupra neconformităților și neconcordanțelor din proiect identificate pe parcursul execuției lucrărilor, coordonînd toate modificările solicitate de către executant;
19. asigura examinarea, semnarea și transmiterea Ministerului Educației în termen de 3 zile lucrătoare a proceselor verbale de recepție a lucrărilor executate;
20. efectua plata pentru lucrările executate în termen de 2 zile lucrătoare din data recepționării transferului de la bugetul de stat.
21. Prezenta hotărîre întră în vigoare începînd cu \_\_\_\_\_\_\_\_\_ 2014.
22. Controlul asupra executării prezentei hotărîri se pune în sarcina Ministerului Educației.

**Prim-ministru IURIE LEANCĂ**

**Contrasemnează:**

**Ministrul educaţiei Maia Sandu**

**Ministrul finanţelor Anatol Arapu**

Anexă nr. 1

la Hotărîrea Guvernului nr\_\_\_ din \_\_\_\_\_\_\_\_\_\_\_\_\_\_\_\_\_ 2014

**REPARTIZAREA MIJLOACELOR FINANCIARE**

**pentru lucrări de renovare**

**a instituţiilor de învăţămînt primar și secundar general din subordinea autorităților publice locale**

| **Autoritate publică, obiectiv** | **Suma**  **(mii lei)** | **Descrierea lucrărilor** |
| --- | --- | --- |
|

Anexă nr. 2

la Hotărîrea Guvernului nr\_\_\_ din \_\_\_\_\_\_\_\_\_\_\_\_\_\_\_\_\_ 2014

**Solicitare de finanțare a lucrărilor de renovare a instituțiilor de învățămînt primar și secundar general, nr.\_\_\_\_\_\_\_\_\_ din data \_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. d/o | Denumirea autorității publice locale | Codul\* | | | | | | | Suma (lei) |
| autorității publice | grupei principale | grupei | tipului | articolului | alineatului | obiectului |
| A | 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Notă:

\*Se va utiliza codurile Clasificației bugetare, aprobate prin Ordinul ministrului finanțelor nr.91 din 20 octombrie 2008 și cele menținute în sistemul informațional al Ministerului Finanțelor. Ministerul Finanțelor, la solicitare, va asigura prezentarea acestor coduri Ministerului Educației.

Ministrul educației \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Responsabilul tehnic\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Executorul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.